Marco Borriello

Marco Borriello (sündinud 18. juunil 1982 Napolis) on Itaalia jalgpallikoondise endine ründaja.

 Klubikarjäär 

Borriello mängis AC Milani noorteklubides, kuid ei saanud kuigi palju mänguaega.

2000 hakkas ta mängima Itaalia tugevuselt 4. liigas Serie C2 Triestina eest. 9 mängus lõi ta 1 värava. Seejärel edutati ta Trevisosse, mis mängis 2000. ja 2001. aastal Serie B-s ja langes 2002. aastaks Serie C1-sse. Borriello lõi 27 mängus 10 väravat.

2002 sai Borriello lepingu AC Milaniga ja leping kehtis kuni 2007, kuid selle aja jooksul mängis ta Milanis kõigest 16 mängu ja lõi 1 värava. Põhiliselt oli ta välja laenatud teistesse Serie A klubidesse. Nii lõi ta Empoli kasuks 12 mänguga 1 värava, Reggina kasuks 30 mänguga 2 väravat, Genua Sampdoria kasuks 11 mänguga 2 väravat ja Serie B-s mänginud Treviso kasuks 20 mänguga 5 väravat. Siiski loetakse teda AC Milaniga UEFA Superkarika võitjaks 2003, Serie A võitjaks 2004 ja UEFA Meistrite Liiga võitjaks 2007.

21. juunil 2007 sõlmis ta lepingu Genoa CFC-ga. Borriello lõi sellel hooajal 19 väravat 35 mängus ja oli Serie A paremuselt kolmas väravakütt Alessandro Del Piero ja David Trézéguet' järel. CFC saavutas 10. koha.

2008 mais siirdus Borriello tagasi Milani.

 Rahvuskoondisekarjäär 

2001–2003 mängis Borriello Itaalia U-21 jalgpallikoondises 12 mängu ja lõi neis 6 väravat.

Esimese mängu Itaalia jalgpallikoondise eest tegi Borriello 6. veebruaril 2008 Portugali jalgpallikoondise vastu. Itaalia võitis selle 3:1. Borriellu kutsuti Itaalia koondisse 2008. aasta EM-iks, kuid mängida ta ei saanud.

Kategooria:Itaalia jalgpallurid
Kategooria:AC Milani mängijad
Kategooria:UC Sampdoria mängijad
Kategooria:Genoa CFC mängijad
Kategooria:AS Roma mängijad
Kategooria:Torino Juventuse mängijad
Kategooria:West Ham Unitedi mängijad
Kategooria:Carpi FC 1909 jalgpallurid
Kategooria:Atalanta BC mängijad
Kategooria:Cagliari Calcio mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1982